Naturbeskyttede områder - Vejen Kommune
Naturbeskyttelseslovens §3 beskytter særligt bevaringsværdige naturtyper i Danmark.
Moser, ferske enge, heder, overdrev, strandenge og strandsumpe er beskyttede, hvis de hver for sig eller i sammenhæng med andre beskyttede naturtyper har et areal på mindst 2.500 m2.
Søer og vandhuller er beskyttede, hvis de har et areal på mindst 100 m2.
Det er et områdes nuværende tilstand, der afgør, om det er beskyttet. Områder, der ikke tidligere har været beskyttede, kan derfor "vokse ind" i beskyttelsen. Se vejledende kort over beskyttet natur i Vejen Kommune ved at følge linket i infoboksen. Ønsker du at ændre på et beskyttet naturområde på din ejendom, skal du søge om dispensation. Kontakt Teknik & Miljø, hvis du er i tvivl eller har spørgsmål.
Hvordan søger du en dispensation?
Send en skriftlig ansøgning til Teknik & Miljø, følg linket i infoboksen. I ansøgningen skal du beskrive og begrunde dit projekt og vedlægge et kort over området. I de fleste tilfælde vil vi være interesserede i at komme ud og se stedet sammen med dig.